Nurlan Yermekbayev Qozog‘iston mudofaa vaziri etib tayinlandi, deb xabar berdi Tengrinews.kz. "Davlat rahbarining farmoyishi bilan Yermekbayev Nurlan Bayuzakovich Qozog‘iston respublikasi mudofaa vaziri etib tayinlandi", - deyiladi Oqo‘rdaning Facebook’dagi sahifasida. Nurlan Yermekbayev  Foto: primeminister.kz Xabarda aytilishicha, Yermekbayev prezident yordamchisi – xavfsizlik kengashi kotibi lavozimidan ozod qilingan. U 2016 yil sentabrdan buyon mudofaa vaziri sifatida ishlab kelgan Saken Jasuzakov o‘rniga tayinlangan.